Številka: 900-21/2014-4

Datum: 31. 1. 2014

**Z A P I S N I K**

23. redne seje Sveta Četrtne skupnosti Rožnik MOL, ki je bila v sredo, 29. 1. 2014, ob 18. uri v prostorih Službe za lokalno samoupravo, MU, MOL, Viška cesta 38 v Ljubljani.

Sejo je na podlagi 58. člena Statuta Mestne občine Ljubljana sklicala in vodila podpredsednica Sveta Četrtne skupnosti Rožnik, MOL, Živa Vidmar (v nadaljevanju: predsedujoča).

NAVZOČI ČLANI SVETA: Tatjana Burnik, Tomaž Čučnik, Dušan Fatur, Selma Halilović, Borut Knez, Daniel Kušer, Saša Novak, Vesna Škerl, Živa Vidmar in Jožica Vrhunc.

ODSOTNI ČLANI SVETA: Rastko Korošec, Gregor Ciglar, Anton Franc Gunde, Ana Iskra in Tomaž Šemrov (opr. odsoten).

OSTALI NAVZOČI: Špela Šivavec in Mojca Mak, javni uslužbenki SLS, MU, MOL.

Na začetku seje je predsedujoča ugotovila, da je od 15 članov sveta prisotnih 10 članov, kar pomeni, da je bil svet sklepčen in je lahko začel z delom.

Seja se ni snemala.

V sprejem je predsedujoča predlagala naslednji dnevni red:

1. **Pregled in potrditev zapisnika 22. redne seje Sveta Četrtne skupnosti Rožnik, MOL;**
2. **Poročilo podpredsednice o aktivnostih od zadnje seje;**
3. **Izvedbeni načrt izvajanja programov in projektov četrtne skupnosti Rožnik vezanih na izvrševanje finančnega načrta za leto 2014 in register tveganj;**
4. **Pobude občanov;**
5. **Pobude in predlogi članov sveta Četrtne skupnosti Rožnik;**
6. **Razno.**

Navzočih je bilo 10 članov sveta.

Opredeljenih je bilo 10 članov sveta.

Za predlagani dnevni red je glasovalo 10 članov sveta.

**Dnevni red je bil sprejet.**

**AD 1**

**PREGLED IN POTRDITEV ZAPISNIKA 22. REDNE SEJE SVETA ČETRTNE SKUPNOSTI ROŽNIK, MOL;**

Predlog zapisnika 22. redne seje so člani sveta prejeli skupaj s sklicem na sejo.

Ker pripomb na zapisnik ni bilo, je predsedujoča dala na glasovanje naslednji:

**Predlog SKLEPA št. 1/23:**

**Svet Četrtne skupnosti Rožnik, Mestne občine Ljubljana, potrjuje zapisnik 22. redne seje Sveta Četrtne skupnosti Rožnik, MOL.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 1/23 je bil sprejet.**

**AD 2**

**POROČILO PODPREDSEDNICE O AKTIVNOSTIH OD ZADNJE SEJE;**

Predsedujoča je povzela ugotovitve in novosti glede aktualnih zadev v ČS.

A/ Na opozorila občanov se je **OGDP** po ogledu nevarnega in nepreglednega uvoza na Cesto Dolomitskega odreda 69 s strani vodij Oddelka za gospodarske dejavnosti in promet ter Službe za lokalno samoupravo odločil, da **je postavil prometno ogledalo.**

B/ s sestanka s predstavnikom Oddelka za gospodarske dejavnosti in promet (v nadaljevanju OGDP), Petrom Skuškom na OŠ Vič glede varne poti v šolo smo dobili v presojo dva predloga prometne ureditve Abramove ulice:

 1. enosmerna ureditev s parkirnimi mesti v smeri proti šoli (iz Sattnerjeve) in dalje proti severu;

 2. ureditev dvosmerne ulice s premaknitvijo ograje.

Gospod Tavčar iz Sveta staršev je opozoril na stanje na Cesti IV v Rožni dolini, kjer ni moč parkirati in je nevarno.

C/ s srečanja predsednikov ČS z županom MOL, Zoranom Jankovićem, ki so se sestali, da pregledajo stanje programov pred lokalnimi volitvami.

Glede projektov MOL je povzela:

 – povezava iz Ceste na Vrhovce in Cesta na Brdo bo končana letos;

 – suhi zadrževalnik Brdnikova ulica bo realiziran po odkupu zemljišč in njihovi oddaji v najem (za MOL je cenejši odkup kot plačevanje odškodnine);

 – do leta 2015 planiran podvoz pod železnico pri pokopališču se bo začel takoj po razrešitvi stanja dveh zemljišč (nacionalizacija?) – za izvedbo bodo porabljena evropska sredstva;

 – s podvozom bodo razširili pokopališče;

 – planira se podaljšanje LPP 18 s traso krožno okrog Rožnika (trenutno trasa Kino Šiška–Lek)

Č/ Predsedujoča povzela dosedanje zahteve prometne ureditve Rožne doline s strani ČS Rožnik.

D/ Predlagala je, da bi natisnili zgibanko, ker prebivalci zelo slabo poznajo Četrtno skupnost Rožnik.

E/ Srečali bi se s predstavniki Osnovnih šol in se pogovorili glede obstoječih težav.

F/ Predsedujoča je povedala, da Oddelek za zdravje in socialno varstvo vabi v četrtek, dne 30. 1. 2014, predstavnika Četrtne skupnosti Rožnik na sestanek glede problematike načrtovanega zmanjšanja kapacitet v Domu starejših občanov Ljubljana Vič-Rudnik, enota Bokalce (DSO Vič-Rudnik). Svet ČS Rožnik je v sledeči razpravi podprl prizadevanje, da posteljne kapacitete ostanejo v DSO Vič-Rudnik – Bokalce. Na povabilo predsednice se bo sestanka udeležil Tomaž Čučnik.

**Predlog SKLEPA št. 2/23:**

**Svet Četrtne skupnosti Rožnik, Mestne občine Ljubljana, pošilja na sestanek podpredsednika Tomaža Čučnika, kjer bo le-ta podprl in zagovarjal ohranitev oz. razširitev kapacitet v DSO na Bokalcah.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 2/23 je bil sprejet.**

**AD 3**

**IZVEDBENI NAČRT IZVAJANJA PROGRAMOV IN PROJEKTOV ČETRTNE SKUPNOSTI ROŽNIK VEZANIH NA IZVRŠEVANJE FINANČNEGA NAČRTA ZA LETO 2014 IN REGISTER TVEGANJ;**

Izvedbeni načrt in register tveganj so člani sveta prejeli s sklicem seje.

Po končani razpravi je predsedujoča dala na glasovanje naslednja predloga sklepov:

**Predlog SKLEPA št. 3/23:**

**Svet ČS Rožnik za določanje načina upravljanja s tveganji smiselno uporablja Navodilo za upravljanje s tveganji v Mestni občini Ljubljana (0603-8/2011-7 z dne 11.01.2012).**

**Predsednik sveta ČS Rožnik ugotovi, kakšna tveganja nastajajo pri delovanju ČS, oceni verjetnost, da se tveganja pojavijo, potencialne učinke ali izpostavljenost ter se odloči, kakšne ukrepe je potrebno sprejeti za obvladovanje teh tveganj. Predsednik sveta ČS enkrat letno seznani člane ČS (ob sprejemu programa dela za proračunsko obdobje) z registrom tveganj.**

**Skrbnik za tehnično vodenje Registra tveganj ČS Rožnik je javni uslužbenec Službe za lokalno samoupravo MU MOL, ki:**

* **spremlja predpise s področja upravljanja s tveganji ter usklajuje, posodablja in vzdržuje register tveganj (tabela);**
* **svetuje predsedniku Sveta ČS pri vseh aktivnostih procesa upravljanja s tveganji;**
* **analizira in vrednoti tveganja skupaj s predsednikom Sveta ČS.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 3/23 je bil sprejet.**

in

**Predlog SKLEPA št. 4/23:**

**Svet ČS Rožnik sprejme Izvedbeni načrt izvajanja programov in projektov Četrtne skupnosti Rožnik, vezanih na izvrševanje finančnega načrta za leto 2014 in register tveganj.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 4/23 je bil sprejet.**

**AD 4.**

**POBUDE OBČANOV**

Prejete pobude so člani sveta prejeli s sklicem seje.

Predsedujoča je predstavila štiri pobude občanov, prejete na Četrtno skupnost Rožnik:

**A) Ponovna pobuda Tomaža Ribnikarja za postavitev hitrostnih ovir na Cesti I v Rožni dolini.**

Predsedujoča je povzela ponovno pobudo občana. V razpravi je Dušan Fatur izpostavil, da gre pri Cesti I v Rožni dolini za relativno kratek odsek.

Po končani razpravi je predsedujoča dala na glasovanje naslednji:

**Predlog SKLEPA št. 5/23:**

**Svet Četrtne skupnosti Rožnik pobudo občana za postavitev hitrostnih ovir na Cesti I v Rožni dolini odstopa v pristojno reševanje Oddelku za gospodarske dejavnosti in promet z mnenjem, da za tako kratek odsek postavitev hitrostnih ovir ni smiselna.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 5/23 je bil sprejet.**

**B) Pobuda Antona Šoštariča za izgradnjo stopnic za lažji dostop stanovalcev Žaucerjeve do avtobusne postaje linije LPP 14.**

Predsedujoča je kratko povzela, da gre za pot na zemljišču, ki ni v lasti MOL-a. V sledeči razpravi so člani sveta ugotovili, da gre za shojeno pot z višinsko razliko cca. 1,5 metra, ki pelje na parkirišče, in podprli prizadevanje občanov za njeno ureditev.

Po končani razpravi je predsedujoča dala na glasovanje naslednji:

**Predlog SKLEPA št. 6/23:**

**Svet Četrtne skupnosti Rožnik podpira pobudo občanov stanovalcev Žaucerjeve ulice, ki jo odstopa Oddelku za gospodarske dejavnosti in promet s prošnjo, da se tehnično preveri in pogleda, kako bi bilo moč urediti javno pot – javni dostop in prehod parkirišča – do avtobusne postaje linije LPP 14.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 6/23 je bil sprejet.**

**C) Predlog Aljaža Kevorkijana glede poteka avtobusne linije LPP 14**

Dušan Fatur je poudaril, da bi morala avtobusna linija 14 potekati tako kot je potekala včasih in sicer Savlje–Vrhovci. Da pa bi moral LPP načrtovati drugo progo, ki bi povezovala Bokalce, Tehnološki park in novo cesto med Cesto na Brdo ter Cesto na Vrhovce.

**V razpravi, ki se je razvila, so se člani sveta dogovorili, da na sestanku z OGDP, katerega se bosta s strani Četrtne skupnosti Rožnik udeležila Dušan Fatur in Živa Vidmar, preverijo nameravane poteke avtobusov LPP številka 14 in 18.**

**Č) Dopis Romana Hrena Delo javnih služb in nadzor**

V razpravi, so se člani sveta dogovorili, da navedeni dopis odstopijo OGDP, MU, MOL z ugotovitvijo, da gre za zelo resne zadeve, na katere mora Mestne občina Ljubljana resno odgovoriti. Predsedujoča je dala na glasovanje naslednji:

**Predlog SKLEPA št.** 7**/23:**

**Svet Četrtne skupnosti Rožnik odstopa pobudo gospoda Igorja Hrena v reševanje Oddelku za gospodarske dejavnosti in promet, MU, MOL, z ugotovitvijo, da gre za resne zadeve in mora Mestna občina Ljubljana, na to tudi resno odgovoriti.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 7/23 je bil sprejet.**

**AD 5**

**POBUDE IN PREDLOGI ČLANOV SVETA ČETRTNE SKUPNOSTI ROŽNIK**

Predsedujoča je povedala, da je bilo ugotovljeno, da se zemljišče Habjanov bajer, ki je trenutno v lasti MOL-a prodaja za stanovanjsko gradnjo. Meni, da bi Četrtna skupnost Rožnik morala protestirati. Na takem zemljišču, ki ga trenutno prerašča ambrozija, bi bilo več kot smiselno narediti nekaj, kar je v javnem interesu. Morebiti parkirišča, ki jih tako zelo primanjkuje, zlasti pa jih bo po jesenskem odprtju dveh fakultet. Vsekakor pa nekaj, kar bo v javnem interesu. Po razpravi je predsedujoča dala na glasovanje naslednji:

**Predlog SKLEPA št. 8/23:**

**Svet Četrtne skupnosti Rožnik protestira proti nameravani prodaji zemljišča »Habjanov bajer« in zahteva, da se na navedeni lokaciji izvede nekaj, kar bo v javnem interesu, morda se lahko naredi neasfaltirano parkirišče.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 8/23 je bil sprejet.**

Predsedujoča je še opozorila na nevarno križišče in sicer Rožna dolina, Cesta III in Rožna dolina, Cesta II, pri Rožni hiši (nekdanji Marn) moraš zapeljati zelo v križišče, da vidiš ali imaš prosto, še zlasti pri zavijanju v levo.

**Smiselno bi bilo postaviti prometno ogledalo na vogalu RD Cesta III in Cesta v Rožno dolino. Prav tako bi bilo postaviti ogledali na križiščih:**

**– Sattnerjeve ceste in Ceste na Brdo**

**– ter Rutarjeve in Škrabčeve.**

Tomaž Čučnik je izpostavil, da je potrebno mežikajoče luči v sejni sobi popraviti.

**Dušan Fatur in predsedujoča sta povedala, da bo javna razprava v zvezi s trenutno potekajočo javno razgrnitvijo OPPN 80 Grad Bokalce, ki bo v sredo 12. 2. 2014 ob 17. uri.**

**12. 2. 2014 ob 17. uri bo sklicana seja sveta ČS Rožnik, Dušan Fatur pa bo pripravil izvleček iz OPPN.**

**AD 6**

**RAZNO**

Dnevni red je bil izčrpan in predsedujoča je ob 19.15 zaključila sejo.

Zapisali: Špela Šivavec in Mojca Mak.

 Živa Vidmar,

 podpredsednica sveta

 Četrtna skupnost Rožnik

 Mestna občina Ljubljana